Gregor-Mendel-Gymnasium Amberg
De Gregorio-Mendel-Gymnasio

Schola nostra Ambergae sita e Gregorio Mendel nominata et anno millesimo octingentesimo tricesimo tertio (MDCCCXXXIII) [vel – si vir vere Romanus aut femina vere Romana inter vos est – anno bis millesimo quingentesimo octogesimo sexto (MMDLXXXVI) a. u. c.] condita est.

de structura ludi 
Schola nostra est omnis divisa in partes tres, quarum una nominatur aedificium antiquum, alia aedificium recens, tertia aula athletica.

de signo ludi 
Signum ludi ex tribus viridis columnis constans discipuli discipulaeque, magistri magistraeque, parentes atque amici amicaeque repraesentat.

de facultatibus deligendi 
Discipuli post tres annos directionem aut linguarum aut scientiarum naturae aut oeconomiarum deligere possunt. Praeterea linguas Hispanorum, Britannorum, Francogallorum, Romanorum discere possunt. Sed duae aut tres linguae discendae sunt.

de discipulis pristinis 
Discipuli pristini et clari scholae sunt Josefus Friedrich Schmidt, qui ludum „Homo, ne indignatus sis!“ inscriptum invenit, Michael Mathias Prechtl, qui pictor fuit, Eugenius Oker ille scriptor pernotus.

de negotiis additis 
Cum inter omnes constet varietatem discipulos discipulasque maxime delectare, multae et variae disciplinae eis ad deligendum quotannis dantur (exempla grata: pedifollis, tenisia mensalis, scaciludium, chorus).

Notae 

Scholae Germaniae